Държавен вестник, бр. 3, 2010 г., стр. 11

БРОЙ  3	
Д Ъ Р Ж А В Е Н  В Е С Т Н И К 	
СТР.  11  
България могат да се ползват за сметка на 
утвърдената субсидия по бюджета на Минис­
терството на външните работи за 2010 г., а 
в Центъра на промишлеността на Република 
България в Москва, Руската федерация – за 
сметка на утвърдената субсидия по бюджета на 
Министерството на икономиката, енергетиката 
и туризма за 2010 г.
(3) Реализираните приходи във валута от 
второстепенните разпоредители с бюджетни 
кредити – задграничните представителства на 
Република България, могат да се използват за 
издръжка и трансфери в системата на Минис­
терството на външните работи в рамките на 
утвърдения му бюджет за 2010 г.
(4) Набраните средства в затворени (некон­
вертируеми) валути в задграничните предста­
вителства на Република България могат да се 
ползват за капиталови разходи над утвърдения 
лимит след разрешение на министъра на финан­
сите и независимо от изпълнението на собст­
вените приходи при спазване изискванията на 
Закона за устройството на държавния бюджет.
Чл. 65. (1) Министерствата и другите бю­
джетни организации – получатели на външни 
държавни заеми, в срок 5 работни дни след 
датата на извършено усвояване на средства от 
заем писмено уведомяват Министерството на 
финансите за операциите и представят копия 
на съответните банкови документи.
(2) Министерствата и другите бюджетни 
организации – получатели на външни дър­
жавни заеми, представят в Министерството на 
финансите копия на уведомленията за предсто­
ящи плащания от банките кредитори в срок 
3 работни дни след получаването им.
(3) Министерствата и другите бюджетни 
организации – получатели на външни дър­
жавни заеми, представят в Министерството на 
финансите писмо за потвърждаване на сумата 
и датата на плащане съгласно споразуменията 
с външните кредитори в срок 10 работни дни 
преди датата на съответното плащане.
(4) В случаите на неточности в изчисленията 
или непълна информация относно всички необ­
ходими реквизити за извършване на плащането 
по ал. 3, в т.ч. дължащи се и на външните 
кредитори, получателите на външни държавни 
заеми предприемат необходимите действия 
към външните кредитори за уточняване на 
дължимите суми или липсващите реквизити и 
представят коригираните данни в Министер­
ството на финансите за потвърждаване.
(5) Министерството на финансите писмено 
потвърждава вальора, размера и валутата на 
плащането в срок 3 работни дни след получа­
ването на писмото по ал. 3 и 4.
(6) Министерствата и другите бюджетни ор­
ганизации нареждат плащането към кредитора 
в съответната валута и с вальор – датата на 
плащането, спазвайки изискванията на Българ­
ската народна банка за извършване на валутни 
преводи, и представят копие на нареждането 
за плащане в Министерството на финансите 
най-късно в деня преди вальора.
(7) Забранява се плащането да се извърш­
ва на дата, различна от датата, посочена в 
потвърждението на кредитора. В случаите на 
неработни дни се спазват клаузите на кредитното 
споразумение, а при липса на такива клаузи 
кредитополучателят изисква допълнителни 
инструкции от кредитора.
(8) Министерствата и другите бюджетни 
организации в срок 5 работни дни след датата 
на извършеното плащане писмено уведомяват 
Министерството на финансите за операциите 
по превода и представят копия на съответните 
банкови документи.
(9) Министерствата и другите бюджетни органи­
зации – получатели на външни държавни заеми, 
в т.ч. на заеми, включени в приложение № 8 към
§ 16, ал. 1 от преходните и заключителните 
разпоредби на Закона за държавния бюджет 
на Република България за 2010 г., до 5-о число 
на всеки месец подават информация за очак­
ваните усвоявания на средства от заемите по 
месеци за текущата 2010 г. и информация за 
очакваните усвоявания на средства от заемите 
по тримесечия за следващите години до при­
ключването на проекта.
(10) При договаряне на нови кредити смет­
ките за усвояване на средствата се откриват в 
Българската народна банка.
(11) С представяне на ежемесечния отчет 
и на тримесечните отчети за касовото изпъл­
нение на бюджета и извънбюджетните сметки 
и фондове първостепенните разпоредители с 
бюджетни кредити представят в Министер­
ството на финансите отчет за всеки държавен 
инвестиционен заем, придружен с обяснителна 
записка и оценка за изпълнението на бюджета 
на проекта на държавния инвестиционен заем 
до края на 2010 г.
Чл. 66. (1) Усвояванията по външни дър­
жавни инвестиционни заеми могат да са в 
размер до 260 403,64 хил. лв. по министерства 
и ведомства, както следва:
1. Министерството на труда и социалната 
политика – 5 451,97 хил. лв.;
2. Министерството на вътрешните работи – 
14 864,31 хил. лв.;
3. Министерството на околната среда и 
водите – 7 823,32 хил. лв.;
4. Министерството на регионалното развитие 
и благоустройството – 109 046,75 хил. лв.;
5. Министерството на транспорта, инфор­
мационните технологии и съобщенията – 
107 570,65 хил. лв.;
6. Министерството на финансите – 
15 646,64 хил. лв.